

Llawlyfr y Modiwl

XCC-3210

Profiad Ysgol

BA Blwyddyn 3

2024 - 2025

# CABAN BA Profiad Ysgol Blwyddyn 3 XCC-3210

Mae profiad ysgol yn rhan hanfodol o holl gyrsiau addysg gychwynnol athrawon. Mae’r modiwl hwn yn gyfle i arsylwi disgyblion ac athrawon yn yr ysgol, i roi cynnig ar

syniadau newydd a phrofiadau proffesiynol ac, yn bwysicaf oll, i adfyfyrio ar eich ymarfer eich hun a’i wella.

Bydd lleoliad blwyddyn 3 yn y cyfnod allweddol o’ch dewis (3-7 oed, 7-11 oed).   
Bydd addysgeg eich lleoliad ym mlwyddyn 2 yn canolbwyntio ar ddatblygu sgiliau, beth bynnag eich grŵp blwyddyn.

## Amcanion a diben cyffredinol

Bydd y modiwl hwn yn:

* Yn eich cefnogi chi i ddatblygu ystod o sgiliau yn annibynnol (gan gynnwys cryfhau eich gwybodaeth o'r Gymraeg i hybu 'Cymraeg Pob Dydd') ac ymarfer adfyfyriol i fodloni gofynion y Safonau Proffesiynol ar gyfer Addysgu ac Arweinyddiaeth (PSTL) i ddod yn athro cymwysedig a chyfrannu at y gymuned ddysgu;
* Sicrhau eich bod yn gwbl ymwybodol o sut mae cymhwyso gwybodaeth ac ymarfer adfyfyriol yn darparu profiadau dysgu cyfoethog i ddysgwyr;
* Rhoi cefnogaeth i chi adnabod amrywiaeth eang o dechnegau'n annibynnol, er mwy adfyfyrio'n feirniadol ynghylch eich datblygiad proffesiynol chithau ac ymdoddi i amgylchedd yr ysgol;
* Rhoi cyfleoedd i chi ddatblygu dealltwriaeth o gynnwys, egwyddorion a ffocysau modiwlau eraill Blwyddyn 3 yn eu cyd-destun.

## Cynnwys y Modiwl

Byddwch yn treulio 56 niwrnod mewn ysgol i ddechrau dysgu sut mae dod yn ymarferwyr trwy eich profiadau mewn ysgolion arweiniol ac ysgolion rhwydwaith. Bydd hynny'n cynnwys:

* digwyddiadau addysgu ac adolygu wythnosol mewn clwstwr
* arsylwadau a datblygiad paratoadol
* ymchwil agos at ymarfer (ymchwiliadau ar raddfa fach)
* integreiddio i'r amgylchedd addysgu
* mentora a hunan-adfyfyrio

Bydd seminarau a gweithgareddau yn ystod y diwrnodau yn yr Ysgol Arweiniol a’r sefydliad addysg uwch yn cysylltu'n agos â chynnwys pob un o fodiwlau’r drydedd flwyddyn ac yn adeiladu ar eich profiadau ym mlwyddyn 1 a 2.

## Asesu

Yn ystod y modiwl byddwch yn adfyfyrio'n barhaus ar eich cynnydd gyda'ch cydweithwyr a'ch mentor ac yn uwchlwytho'r dystiolaeth berthnasol i'r Pasbort Dysgu Proffesiynol (PDP). Ar ddiwedd y modiwl, byddwch yn dangos eich bod wedi gwneud cynnydd boddhaol yn unol â Safonau Proffesiynol Addysgu ac Arweinyddiaeth. O ran y modiwl hwn, caiff llwyddo neu fethu ei gofnodi yn y bwrdd arholi gan ddefnyddio'r Safonau Proffesiynol ar gyfer Addysgu ac Arweinyddiaeth (Rhaid cwblhau’r PDP er mwyn derbyn llwyddiant) . Mae holl fanylion yr asesu yn unol â’r Safonau Proffesiynol wedi eu cynnwys yn Llawlyfr Asesu’r Safonau Proffesiynol ac mae manylion ynglŷn â sut i ddefnyddio'r Cynllun Dysgu Personol ar gael ar-lein.

## Deilliannau dysgu

*Ar ôl cwblhau’r modiwl hwn yn llwyddiannus, byddwch yn gallu:*

* Datblygu ymhellach amrywiaeth o sgiliau cynllunio ac asesu i sicrhau cyfleoedd addas i ddisgyblion ddatblygu sgiliau allweddol ar draws y cwricwlwm, themâu trawsgwricwlaidd ac astudiaethau ar sail pwnc;
* Dadansoddi a gwerthuso eich ymarfer proffesiynol a dangos y gallu i gydweithio a sefydlu perthynas broffesiynol gyda mentoriaid/tiwtoriaid yn sail ar gyfer datblygu'n annibynnol;
* Adfyfyrio'n effeithiol ar eich cynnydd mewn perthynas â'r Safonau Proffesiynol ar gyfer Addysgu ac Arweinyddiaeth;
* Gosod targedau priodol ar y cyd i weithio tuag at y Safonau Proffesiynol ar gyfer Addysgu ac Arweinyddiaeth, a dechrau eu cyflawni.
* Dod yn fwyfwy cymwys wrth gofnodi a gweithredu strategaethau ymchwil addas yn seiliedig ar weithredu.

Cynnydd mewn Dwyieithrwydd

Byddwch yn parhau i astudio dwyieithrwydd yng nghyd-destun y Cwricwlwm Cymreig, a'r gwahanol ffyrdd y mae hyn yn cael sylw yn y gwahanol fathau o ysgolion (cyfrwng Cymraeg, dwyieithog a chyfrwng Saesneg). Byddwch hefyd yn astudio nodau ac amcanion addysg ddwyieithog o wahanol safbwyntiau, yn ystyried addysg Saesneg fel Iaith Ychwanegol ac yn edrych ar y materion penodol sy'n gysylltiedig ag asesu disgyblion dwyieithog. Ar ôl hynny, byddwch yn ystyried y deilliannau disgwyliedig a realistig ar gyfer gwahanol fathau o ddisgyblion dwyieithog. Byddwch yn dod i wybod am y polisïau iaith sydd ar waith mewn ysgolion, a strategaethau penodol sy'n cael eu cynnwys yn y cwricwlwm i roi sylw i sgiliau iaith disgyblion, a dod i ddeall y rhain.

## Cyfrifoldebau Proffesiynol

Yn ystod y chwe wythnos mewn lleoliad ysgol rhwydwaith, dylech gwblhau'r gweithgareddau canlynol:

* Gwrandewch ar ddysgwyr yn darllen a'u cefnogi lle bo'n briodol ac o dan gyfarwyddyd y mentor;
* Mynd gydag athro ar ddyletswydd iard un diwrnod yr wythnos;
* Cynorthwyo gyda dyletswyddau gweinyddol y dosbarth dan arweiniad y mentor;
* Paratoi arddangosfa o waith plant/darpariaeth well i gefnogi’r dysgu

## Gofynion Cyfreithiol

Gofynnir i chi wneud y canlynol:

* cael copi o bolisi'r ysgol ar Amddiffyn Plant, Gwrth-fwlio, Disgyblaeth ac Atal (gall hwn fod yn gopi electronig neu gopi caled).
* sicrhau eich bod yn llenwi'r dudalen diogelu plant ar gyfer yr ysgol Arweiniol a'r ysgol Rwydwaith yn eich Dyddlyfr Proffesiynol.
* cwblhau'r cod ymddygiad proffesiynol ar-lein cyn i'r lleoliad ddechrau.

# Cymraeg ar brofiad ysgol.

### Athro Cyswllt : Gwybodaeth am Gymru: hanes , diwylliant ac iaith.

Adeiladwch ar eich gwybodaeth am hanes a diwylliant yng Nghymru o ran **ardal eich ysgol lleoliad** ac yn genedlaethol. Ewch i’r arfer i chwilio ar Gwales am lyfrau plant cyfoes a chyfresi newydd all fod yn sail i waith trawsgwricwlaidd ar draws y meysydd dysgu a phrofiad. Cofiwch chwilio’r llyfrau newydd, e-lyfrau, rhestrau arbennig a fesul categori ar safle Gwales: <https://www.gwales.com/books/?tsid=13>

### Sgiliau Iaith personol:

Fel athro cyswllt byddwch yn modelu iaith yn gywir i’r disgyblion. Anelwch at siarad ac ysgrifennu’n gywir gyda’r plant. Ceisiwch dargedu unrhyw lithriadau iaith personol yn dilyn sylwadau adborth portffolio Cymraeg blwyddyn 1 a 2 , aseiniadau eraill ac adroddiadau ysgol blwyddyn 1 a 2.

Siaradwch gyda’ch mentor a/neu mentor iaith arweiniol yr ysgol er mwyn sicrhau fod popeth a gyflwynir i’r plant yn gywir. Bydd eich mentor yn rhoi sylw ar eich FFAA i gywirdeb eich iaith ar lafar ac yn ysgrifenedig .

**Adnoddau Geiriadurol Cymraeg**: <https://www.youtube.com/watch?v=6z8klxzufx8>

**Gloywi Iaith** , Tystysgrif Sgiliau iaith : <https://sway.office.com/m04alwrSInwv0WYI?ref=Link>

**Adnoddau Sgiliau Iaith**: <https://www.porth.ac.uk/cy/collection/sgiliau-iaith-i-athrawon>

### Tystiolaeth ar gyfer y Portffolio Iaith

Bydd angen i chi gynllunio a recordio gwers/cyfnod addysgu ar ffurf sain gyda grŵp /dosbarth er mwyn datblygu sgiliau Cymraeg disgyblion neu agwedd ar lythrennedd (gwrando/ siarad/ darllen neu ysgrifennu) eich disgyblion yn drawsgwricwlaidd gyda’ch dosbarth yng ngham cynnydd un neu ddau.

**Bydd angen i chi:**

* gyflwyno pecyn gwaith yn cynnwys y cynllun gwers, adnoddau, tasgau gwahaniaethol,
* drafod gyda’ch mentor am gyfleoedd addas i hybu iaith a pha sgiliau iaith neu lythrennedd rydych am eu cyflwyno a’u hymarfer,
* cadw tystiolaeth o gyflawniad/gwaith 3 disgybl,
* holi drosoch eich hunain er mwyn derbyn sylwadau gan eich mentor am effeithiolrwydd eich strategaethau addysgu llythrennedd a pha mor effeithiol oedd dysgu’r disgyblion fel bo cofnod yn y dyddlyfr proffesiynol/FfAA.

Casglwch dystiolaeth ar gyfer creu cyflwyniad sut y bu i chwi gefnogi’r ysgol er mwyn hyrwyddo defnydd cymdeithasol y plant o’r Gymraeg neu ddatblygu eich syniad creadigol chi er mwyn hybu’r plant i siarad yn Gymraeg yn naturiol tu allan i’r dosbarth.

## Y Dyddlyfr Proffesiynol

Trwy gydol y modiwl bydd gennych lawer o gyfleoedd i arsylwi, ymarfer ac adfyfyrio. Byddwch yn cadw nodiadau ymchwil mewn dyddlyfr proffesiynol sydd wedi'i lunio i gefnogi'ch cynnydd fel athro cyswllt newydd. Rhaid cwblhau’r Dyddlyfr yn ddyddiol tra ar leoliad profiad ysgol.

## Pasbort Dysgu Personol (PDP)

Bydd angen i chi ysgrifennu ac uwchlwytho profiadau i’ch PDP tra ar leoliad, yn ogystal ag uwchlwytho tystiolaeth gefnogol (Darllenwch y tudalennau nesaf sy’n nodi pa fath o dystiolaeth y gallwch ei huwchlwytho). Rhaid i'r PDP fod wedi’i gwblhau erbyn canol Mai er mwyn llwyddo yn y modiwl a derbyn eich cymhwyster SAC.

## Arsylwi ac adfyfyrio

Yn ogystal â'r cyflwyniad cychwynnol i addysgu effeithiol, bydd y modiwl hwn yn canolbwyntio ar ddwy sgil ymchwil hanfodol i ymarferwyr: arsylwi ac adfyfyrio. Byddwch yn defnyddio'r cwestiynau hyn i lunio eich myfyrdod ar eich ymarfer eich hun yn ogystal â'ch arsylwadau o eraill:

* Beth wnaeth y dysgwyr mewn gwirionedd?
* Beth oeddent yn ei ddysgu?
* Pa mor fuddiol oedd hynny?
* Beth wnes i? (Beth wnaeth yr athro/athrawes?)
* Beth wnes i ei ddysgu?
* Beth ydw i'n bwriadu ei wneud nesaf?

(Ebbutt, 1985, yn Hopkins, D., 2014. *A teacher's guide to classroom research*. Llundain, DU: McGraw-Hill Education).

## Y Craidd Cyfarwyddol

Yr ail offeryn dadansoddol a ddefnyddir i ddadansoddi cyd-destun cymhleth ymarfer dosbarth fydd y Craidd Cyfarwyddol (City, E.A., Elmore, R.F., Fiarman, S.E. and Teitel, L., 2009. *Instructional rounds in education*. Cambridge, MA: Harvard Education Press.



The Instructional Core   
(ar sail City et al, 2009 p23)


<http://www.macombfsi.net/uploads/1/5/4/4/1544586/instructional_rounds_-_principles.pdf>)

## Astudiaeth Gwers

Efallai y cewch gyfle, ochr yn ochr â'ch mentor, i ddefnyddio dull Astudiaeth Gwers (Cajkler et al., 2013).

Mae cynllun o’r cylch hwn ar y dudalen nesaf

Cajkler, W., Wood, P., Norton, J. and Pedder, D., 2013. Lesson study: towards a collaborative approach to learning in initial teacher education. *Cambridge Journal of Education*, 43(4), pp.537-554.



## Pedwarawd Gwybodaeth

Mae'r offeryn adfyfyriol hwn yn set o gwestiynau; maent wedi eu dosbarthu yn ôl pedwar math o wybodaeth.

|  |  |
| --- | --- |
| **Gwybodaeth sylfaen** | **Gwybodaeth drawsnewid** |
| Beth wnaeth yr addysgu a'r dysgu yn y wers ei ddatgelu ynghylch:   * gwybodaeth bwnc yr athro; * eu gwybodaeth o'r cwricwlwm; * eu daliadau ynghylch natur y pwnc; * eu daliadau ynghylch addysgu a dysgu; * eu gwybodaeth am y disgyblion? | Pa weithgareddau athro (arddangosiadau, gwaith ymarferol, deunyddiau hyfforddi ac asesu) a ddefnyddiwyd gan yr athro i hwyluso dysgu'r disgyblion?  Pam y gwnaethant ddewis y dulliau hynny?  A oedd yn glir i’r disgyblion beth yr oeddent i fod i'w wneud, pam roeddent yn ei wneud a beth fyddent yn ei ddysgu?  Sut wnaeth yr athro gefnogi'r disgyblion i ddeall cysyniadau?  Beth wnaeth helpu'r disgyblion i ddysgu? (Pryd wnaeth y disgyblion ddysgu fwyaf yn ystod y wers?) |
| **Gwybodaeth gyswllt** | **Gwybodaeth wrth gefn** |
| Sut wnaeth yr athro gysylltiadau rhwng gweithgareddau yn ystod y wers?  Sut wnaeth yr athro sicrhau dilyniant rhesymegol o weithgareddau?  Sut wnaeth yr athro gysylltiadau â’r dysgu blaenorol a’r dysgu sydd i ddod?  Sut wnaeth yr athro gysylltu'r amcanion dysgu â'r gweithgareddau?  Sut wnaeth yr athro gysylltu'r gweithgareddau â'r cwricwlwm? | Sut yr ymatebodd yr athro i syniadau’r myfyrwyr?  A oedd achosion o ddigwyddiadau heb eu cynllunio yn digwydd: e.e. myfyriwr yn gofyn cwestiwn annisgwyl, diffyg adnoddau neu rywbeth 'yn mynd o'i le'? Os felly, beth oeddent a beth oedd eu harwyddocâd?  Sut wnaeth yr athro ymateb/ymdopi? |

# Wyth Cam Datblygiad Athrawon Cyswllt Caban

## Cam 1-4

Wedi eu cwblhau ym mlynyddoedd 1-2

## Cam 5 (Blwyddyn 3)

*Ffocws*: Adrodd yn ôl ac adfyfyrio ar yr ail flwyddyn o brofiad ysgol. Datblygu arbenigedd mewn cynllunio cwricwlwm a dulliau ymchwil (ymchwil weithredol a dulliau casglu data pellach). Arsylwi ac adfyfyrio yn y cyfnod blaenorol yn y cynradd.

## Cam 6 (Blwyddyn 3)

*Ffocws*: Arsylwi beirniadol ar ymarfer effeithiol. Cynllunio ac addysgu yn y cyfnod o’ch dewis.

*Datblygu ymarfer:* Annibyniaeth gynyddol a gwersi cyflawn (cyfrifoldeb dros gynllunio a chyflwyno 10-12 awr o wersi).

## Camau 7 – 8 (Blwyddyn 3)

*Ffocws*: Cyfnerthu sgiliau ac ymarfer.

*Datblygu ymarfer:* Cyflawni annibyniaeth ac addysgu gwersi cyflawn gyda chyfrifoldeb dros gynllunio a chyflwyno hyd at 15 awr o wersi.   
Gall yr addysgu ychwanegol fod yn addysgu mewn tîm neu’n gefnogaeth bwrpasol i grwpiau bach o ddysgwyr unigol (e.e. Mwy Abl a Thalentog, Anghenion Dysgu Ychwanegol).

# Amserlen Profiad Ysgol

**Allwedd Byrfoddau**

|  |  |
| --- | --- |
| Ysgol rwydwaith | **MARh** - Mentor Arweiniol y Rhwydwaith **PF** - Prif Fentor **AC** – Athrawon Cyswllt |
| Ysgol arweiniol | **MY** - Mentor Ysgol **FfAA** - Ffurflen Asesu Addysgeg |
| Yn y Brifysgol | **APY** - Adroddiad Profiad Ysgol **MDaPh** - Maes Dysgu a Phrofiad |

**Ar y tudalennau canlynol, mae’r gweithgareddau wedi eu cynllunio i hwyluso a strwythuro’r arsylwi a’r adfyfyrio gan athrawon cyswllt. Awgrymiadau yw'r drefn a'r amseru a ddangosir, ac efallai y bydd yr ysgol, yr adran a'r mentor eisiau ad-drefnu'r gweithgareddau i gyd-fynd â'u hanghenion.**

# Cam 5 Wythnos 1 (Tachwedd 11eg – 15fed) Rhagarweiniad, arsylwi ac addysgu tîm

**Sylwer: Bydd yr holl weithgareddau ar y tudalennau canlynol yn cael eu darparu o fewn cyfyngiadau'r ysgol ac amserlen y mentor. Arweiniad ydynt yn unig.**

*Cofiwch - Dylai Athrawon Cyswllt gael 0.5 o amser Cynllunio, Paratoi ac Asesu (CPA). Hefyd, dylid anfon yr holl gynlluniau gwersi a grëir gan yr Athro Cyswllt at y Mentor o leiaf 48 awr ymlaen llaw er mwyn iddynt gael eu gwirio a’u harchwilio, a dylai’r Mentor gynnig cefnogaeth/canllawiau ar gyfer gwella os bydd angen.*

Erbyn diwedd Wythnos 1, dylai’r Athrawon Cyswllt fod wedi gwneud y canlynol:

* sefydlu perthynas gyda’r disgyblion (a’r staff) yn eu dosbarth a bod yn ymwybodol o’u diddordebau a’u hanghenion.
* datblygu dealltwriaeth/ymwybyddiaeth o amserlen ac arferion dyddiol y dosbarth.
* meithrin dealltwriaeth o gyfnodau datblygiadol y disgyblion.
* cael profiad o addysgu tîm drwy addysgu gwersi a gynlluniwyd gan y mentor.
* arsylwi gwersi’n cael eu haddysgu drwy gyfrwng y Gymraeg yn eu dosbarth eu hunain ac mewn ystafelloedd dosbarth eraill.
* cwblhau tudalennau 2 – 5 yn eu Dyddlyfr Proffesiynol a rhannu APY llynedd gyda’r Mentor.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Y peth cyntaf: Croeso gan y Pennaeth** a gwybodaeth hanfodol am ddiogelu **(Prif Fentor)**  Taith o amgylch yr ysgol gan ganolbwyntio ar yr ysgol fel **cymuned.**  **Cynefino** ag ethos ac arferion yr ysgol.  **Cyflwyniad** i'r dosbarth a'r mentor.  **Athro Cyswllt i arsylwi** dosbarth cyfan gan ganolbwyntio ar elfen a gytunir gyda’r mentor.  **Cefnogi** dysgu, yn unol â chyfarwyddyd y mentor.  Casglu tystiolaeth o waith disgyblion i gefnogi arsylwadau a Phrofiadau Dysgu Proffesiynol.  **⁠Adfyfyrio**: Ar ddiwedd y dydd, dylai’r Athro Cyswllt adfyfyrio am yr elfen y cytunwyd canolbwyntio arni am y diwrnod. Ysgrifennu un arsylwad dyddiol yn y Dyddlyfr Proffesiynol.  **Athrawon Cyswllt i gwblhau tudalennau 2 – 5 o’r Dyddlyfr Proffesiynol.** | **Aros yn y dosbarth gwreiddiol**  **Athro Cyswllt i arsylwi** dosbarth cyfan gan ganolbwyntio ar ffocws a gytunir gyda’r mentor.  **Cefnogi** dysgu, yn unol â chyfarwyddyd y mentor.  Casglu tystiolaeth o waith disgyblion i gefnogi arsylwadau a Phrofiadau Dysgu Proffesiynol.  Ymgyfarwyddo ag adnoddau, mannau storio, unrhyw gynlluniau gwaith, offer cynllunio ac addysgu.  Ymgyfarwyddo â strategaethau addysgu craidd.  Ymgyfarwyddo ag arferion dosbarth a chyfrifoldebau disgyblion.  **⁠Adfyfyrio**: Ar ddiwedd y dydd, dylai’r Athro Cyswllt adfyfyrio am yr elfen y cytunwyd canolbwyntio arni am y diwrnod. Ysgrifennu un arsylwad dyddiol yn y Dyddlyfr Proffesiynol.  **Athrawon Cyswllt i gwblhau tudalennau 2 – 5 o’r Dyddlyfr Proffesiynol.** | **Aros yn y dosbarth gwreiddiol**  **Athro Cyswllt i arsylwi** dosbarth cyfan gan ganolbwyntio ar elfen a gytunir gyda’r mentor.  **Prynhawn - Arsylwi** strategaethau rheoli dosbarth cyfan.  Nodi strategaethau allweddol sy'n cael eu defnyddio i gefnogi trefnu a rheoli disgyblion.  Cymryd nodiadau manwl am y strategaethau a arsylwyd, gwahaniaethu ar gyfer unigolion, a’r effaith y mae’r strategaethau’n eu cael ar ddisgyblion a dysgu.  **⁠Adfyfyrio:**   * Beth wnaethoch sylwi arno? * Sut oedd y disgyblion yn siarad? * Beth wnaethon nhw mewn grwpiau? * Sut wnaethon nhw ryngweithio?   **2 - 3 o’r gloch**  **Sesiwn Cymraeg ar-lein** | **Aros yn y dosbarth gwreiddiol**  **Bore - Addysgu tîm** mewn gwers wedi ei chynllunio gan y **mentor**; yr Athro Cyswllt yn cymryd rôl cefnogi allweddol.  Casglu tystiolaeth o waith disgyblion i gefnogi arsylwadau a Phrofiadau Dysgu Proffesiynol.  **Prynhawn** – Trafod cyfrifoldebau’r Athro Cyswllt yn ystod gwers yfory gyda’r Mentor. Athro Cyswllt i baratoi adnoddau addas.  **⁠Adfyfyrio**: Ar ddiwedd y dydd, dylai’r Athro Cyswllt adfyfyrio am yr elfen y cytunwyd canolbwyntio arni am y diwrnod. Ysgrifennu un arsylwad dyddiol yn y Dyddlyfr Proffesiynol.  **PWYSIG**  **Dylai’r mentor gysylltu â'r Tiwtor Cyswllt heddiw neu yfory os oes ganddynt unrhyw bryderon cychwynnol.** | **Aros yn y dosbarth gwreiddiol**  **Bore - Addysgu tîm** mewn gwers wedi ei chynllunio gan y **mentor**; yr Athro Cyswllt yn cymryd rôl cefnogi allweddol.  Casglu tystiolaeth o waith disgyblion i gefnogi arsylwadau a Phrofiadau Dysgu Proffesiynol.  **Prynhawn** – Trafod lleoliad mis Ionawr gyda’r Mentor e.e., amserlen, themâu, adnoddau.  Athro Cyswllt i ysgrifennu profiad ar ddogfen Word am yr hyn y maent wedi'i ddysgu’r wythnos hon. Bydd hyn yn cael ei drafod yn sesiwn nesaf PY yn y Brifysgol |

# Cam 5 Wythnos 2 (06/01/25 – 10/01/25) Lleoliad yn y Cyfnod Sylfaen neu Gyfnod Allweddol 2

**Athrawon Cyswllt i gynllunio ac addysgu gwersi llawn trwy gytundeb â’r mentor a chymryd cyfrifoldeb am 8 awr o wersi erbyn diwedd cam 5.**

**Caiff yr holl weithgareddau eu darparu o fewn cyfyngiadau'r ysgol, y dosbarth ac amserlen y mentor. Enghraifft yw’r amserlen isod.**

Cofiwch - Dylai Athrawon Cyswllt gael 0.5 o amser Cynllunio, Paratoi ac Asesu (CPA) a 0.5 o amser Ymchwil Gweithredol.

Erbyn diwedd Wythnos 2, dylai’r Athrawon Cyswllt fod wedi gwneud y canlynol:

• arsylwi nifer o sesiynau gan ganolbwyntio ar yr hyn y cytunwyd arno gyda'r mentor ymlaen llaw.

• wedi cwblhau addysgu tîm i grwpiau

• cynllunio gwersi i’w haddysgu i’r dosbarth cyfan ar gyfer yr wythnos ganlynol, ac wedi dangos y cynlluniau i'r mentor i'w cymeradwyo o leiaf 48 awr o flaen llaw.

• rhannu dolen i’r Pasbort Dysgu Proffesiynol a’r Llyfr Gwaith Sgiliau gyda’r mentor a’r tiwtor cyswllt.

• llenwi ffurflen gynnig/ffurflen foeseg ar gyfer y Project Ymholiad Proffesiynol/Ymchwil Gweithredol ac wedi dechrau casglu data.

|  |  |
| --- | --- |
| **(Cam 5)** **Dydd Llun – Dydd Gwener** | **Cyfrifoldebau’r mentor** |
| **Croeso gan y Pennaeth/Mentor Arweiniol** ac adolygu gwybodaeth hanfodol am ddiogelu **(y Prif Fentor)**  **2 - 3 o’r gloch - Sesiwn Cymraeg ar-lein**  **Arsylwi -** arsylwi’r disgyblion, eu hymddygiad a sut maent yn rhyngweithio. Canolbwyntio ar addysgeg.  **Arsylwi'r** Mentor/athro dosbarth a’r trefniadau a’r rheolaeth gyffredinol.  **Athro Cyswllt yn addysgu tîm** i grwpiau bach (gan gefnogi prif wers y mentor) a thrafod deilliannau'n seiliedig ar asesiad yr Athro Cyswllt a’r mentor o'r dysgu.  **Athro Cyswllt yn addysgu tîm** gyda'r mentor - dau gyflwyniad/ clo gwers a gynlluniwyd gan y mentor.  **Athro Cyswllt i gynorthwyo** lle bo angen yn yr ystafell ddosbarth.  **Athro Cyswllt i gynllunio** addysgu i’r dosbarth cyfan ar gyfer yr wythnos nesaf a dangos cynlluniau i’r mentor **o leiaf 48 awr ymlaen llaw** (gan ddefnyddio templed cynllun gwers CaBan).  **Athro Cyswllt** – Erbyn diwedd pob diwrnod, dylid cwblhau gwerthusiadau ac un arsylwad yn y Dyddlyfr Proffesiynol ar gyfer pob gwers/sesiwn a addysgwyd, a **thrafod cynllunio ar gyfer y diwrnod canlynol.** Defnyddio’r Pedwarawd Gwybodaeth (gweler tudalen 5) i gefnogi’r broses o adfyfyrio am gynllunio ac addysgu a'r effaith a gafodd hyn ar ddysgu.  **Ysgrifennu Profiad ar ddogfen Word** a chasglu tystiolaeth berthnasol (yn dilyn trafodaeth gyda'r mentor), erbyn nos Wener;  **Athro Cyswllt i rannu’r** Pasbort Dysgu Personol a’r Llyfr Gwaith Sgiliau ar-lein gyda’r Mentor a’r Tiwtor Cyswllt, os na wnaed hynny eisoes;  **Athro Cyswllt i lenwi** ffurflen gynnig/ffurflen foeseg ar gyfer y Project Ymholiad Proffesiynol/Ymchwil Gweithredol a chasglu data.  **Athro Cyswllt i anfon e-bost at y Tiwtor Cyswllt prynhawn Gwener i adrodd am eu lles.** | **Bydd y Mentor yn:**   * trafod **disgwyliadau** gyda'r Athro Cyswllt. * rhoi rhestr dosbarth i’r Athro Cyswllt ac yn trafod Anghenion Dysgu Ychwanegol y disgyblion. * trafod yr Adroddiad Profiad Ysgol blaenorol gyda’r Athro Cyswllt. * adfyfyrio gyda’r Athro Cyswllt ynghylch y safonau sydd yn y Pasbort Dysgu Proffesiynol - ble maent arni ar hyn o bryd. * trafod y **cyfrifoldeb dros strwythurau allweddol** o fewn y drefn ddyddiol gyda’r Athro Cyswllt (cofrestru, darllen yn dawel, ymarfer corff ac ati) * trafod **cyfrifoldebau ‘y tu allan i'r ystafell ddosbarth’ gyda’r Athro Cyswllt** (symud o amgylch yr adeilad/goruchwylio amser egwyl, gweithgareddau allgyrsiol ac ati. * trafod gosod targedau cychwynnol ar gyfer Cam 6. * trefnu addysgu dosbarth cyfan ar gyfer wythnos 3. * gwirio ac anodi cynlluniau gwersi. * cynnig cefnogaeth trwy adolygu cynlluniau wythnos 2 cyn eu cyflwyno. * gwirio’r arsylwadau yn y Dyddlyfr Proffesiynol * llenwi gwerthusiadau yn y Dyddlyfr Proffesiynol pan fo’r Athro Cyswllt yn addysgu. * trafod yr Ymholiad Proffesiynol/Ymchwil Gweithredol (gan gynnwys moeseg) gyda’r Athro Cyswllt a chytuno ar ffocws yr ymholiad. |

# Cam 5 Wythnos 3 (13/01/25 – 17/01/25) Lleoliad yn y Cyfnod Sylfaen neu Gyfnod Allweddol 2

**Athrawon Cyswllt i gynllunio ac addysgu gwersi llawn trwy gytundeb â’r mentor a chymryd cyfrifoldeb am 8 awr o wersi erbyn diwedd cam 5.**

**Bydd yr holl weithgareddau'n cael eu darparu o fewn cyfyngiadau'r adran ac amserlen y mentor. Enghraifft yw’r amserlen isod.**

*Cofiwch - Dylai Athrawon Cyswllt gael 0.5 o amser Cynllunio, Paratoi ac Asesu (CPA) a 0.5 o amser Ymchwil Gweithredol.*

Erbyn diwedd Wythnos 3, dylai’r Athrawon Cyswllt fod wedi gwneud y canlynol:

* addysgu 3 gweithgaredd â ffocws penodol.
* cyflwyno 2 weithgaredd byr i’r dosbarth cyfan
* dechrau cymryd cyfrifoldeb dros ddosbarth cyfan.
* dechrau cymryd rhan mewn cyfrifoldebau 'y tu allan i'r dosbarth'.
* dechrau gweithredu Ymholiad Proffesiynol/Ymchwil Gweithredol a chasglu data.
* arsylwi ymarferwyr eraill.

|  |  |
| --- | --- |
| **Dydd Llun – Gwener** | **Mentora** |
| **DIWRNOD ADALW I’R BRIFYSGOL DDYDD MAWRTH 21/01/25**  **2 - 3 o’r gloch - Sesiwn Cymraeg ar-lein**  **Addysgu dosbarth cyfan -** Yr Athro Cyswllt i gynllunio ac addysgu 3 gweithgaredd Maes Dysgu a Phrofiad gwahanol yr wythnos hon.  **Athro Cyswllt i gynllunio a chyflwyno** **gwersi dosbarth cyfan.** Cynlluniau gwersi i'w rhoi i'r mentor o leiaf **48 awr ymlaen llaw**.  **Athro Cyswllt i gynorthwyo** lle bo angen yn yr ystafell ddosbarth.  **Athro Cyswllt i ddechrau** cymryd **cyfrifoldeb** dros strwythurau allweddol y drefn ddyddiol (cofrestru, darllen yn dawel, ymarfer corff ac ati).  **Athro Cyswllt i ddechrau cymryd rhan** yn y cyfrifoldebau ‘y tu allan i'r ystafell ddosbarth’ (symud o amgylch yr adeilad/ goruchwylio amser egwyl, goruchwylio’r ystafell gotiau ac ati).  **Athro Cyswllt i ddechrau gweithredu Ymholiad Proffesiynol/Ymchwil Gweithredol a chasglu data.**  **Arsylwi** ymarferwyr yn y dosbarth gwreiddiol ac mewn ystafelloedd dosbarth eraill – canolbwyntio ar y Maes Dysgu a Phrofiad a Chymraeg Bob Dydd.  **Athro Cyswllt** – Erbyn diwedd pob diwrnod, dylid cwblhau gwerthusiad yn y Dyddlyfr Proffesiynol a **thrafod cynllunio ar gyfer y diwrnod canlynol.**  Defnyddio’r Pedwarawd Gwybodaeth (gweler tudalen 5) i gefnogi’r broses o adfyfyrio am gynllunio ac addysgu a'r effaith a gafodd hyn ar ddysgu.  **Athro Cyswllt i** ysgrifennu ac adolygu’r arsylwadau dyddiol a’r gwerthusiadau yn eu Dyddlyfr Proffesiynol ac ysgrifennu **un profiad/ased** a thystiolaeth berthnasol i'w Pasbort Dysgu Proffesiynol (ar ôl trafod gyda'r mentor), erbyn nos Wener.  **Athro Cyswllt i anfon e-bost at y Tiwtor Cyswllt prynhawn Gwener i adrodd am eu lles.** | **DIWRNOD ADALW I’R BRIFYSGOL DDYDD MAWRTH 21/01/25**  **Bydd y Mentor yn:**   * **rhannu a thrafod** cynlluniau ar gyfer addysgu dosbarth cyfan. * **gwirio** ac yn anodi cynlluniau ar gyfer tasgau addysgu. * Ystyried arsylwadau ar gyfer Cymraeg Bob Dydd. * **briffio'r** Athro Cyswllt ynglŷn â’r gwersi sydd i'w haddysgu dros yr wythnosau nesaf, gan amlygu’r gwersi y bydd yr Athro Cyswllt yn llwyr gyfrifol amdanynt. * **briffio’r** Athro Cyswllt ynglŷn ag addysgu’r dosbarth cyfan yr wythnos nesaf. * **trafod** Gwerthusiadau Gwersi, gellir rhoi adborth ar lafar i’r Athro Cyswllt gwblhau’r gwerthusiad yn y Dyddlyfr Proffesiynol. * cwblhau gwerthusiad bob tro mae'r Athro Cyswllt yn addysgu. **Mentor i wirio** bod yr Athro Cyswllt wedyn yn cwblhau gweddill y gwerthusiad. * gwirio bod yr Athro Cyswllt yn cwblhau’r 'Nodiadau arsylwi' yn eu Dyddlyfr Proffesiynol.   **Mentor i gysylltu â’r Tiwtor Cyswllt os oes unrhyw destun pryder. Cefnogaeth ychwanegol: dylai'r mentor benderfynu cyn gynted â phosibl a oes angen cefnogaeth estynedig ar yr Athro Cyswllt.** |

# Cam 6 Wythnos 4 (20/01/25 -25/01/25)

**Athrawon Cyswllt i gynllunio ac addysgu gwersi llawn gyda chytundeb y mentor a chymryd cyfrifoldeb am 10 awr o wersi.  
Bydd yr holl weithgareddau'n cael eu darparu o fewn cyfyngiadau'r adran ac amserlen y mentor. Enghraifft yw’r amserlen isod.**

*Cofiwch - Dylai Athrawon Cyswllt gael 0.5 o amser Cynllunio, Paratoi ac Asesu (CPA) a 0.5 o amser Ymchwil Gweithredol.*  
Erbyn diwedd Wythnos 4, dylai’r Athrawon Cyswllt fod wedi gwneud y canlynol:

* addysgu o leiaf 10 awr (os nad ydi hyn yn bosibl – dylid gweithredu ar gynllun cefnogi i'r AC)
* cymryd cyfrifoldeb am strwythurau allweddol.
* cymryd rhan mewn cyfrifoldebau 'y tu allan i'r dosbarth'.
* cynllunio a darparu cyfleoedd dysgu Cymraeg dyddiol/rheolaidd i ddosbarth cyfan.
* gweithredu Ymholiad Proffesiynol/Ymchwil Gweithredol.
* cwblhau FfAA 1 ac uwchlwytho'r ffurflen, y cynllun gwers a’r adnoddau a ddefnyddiwyd i'r templed cywir ar eu Pasbort Dysgu Proffesiynol.

|  |  |
| --- | --- |
| **Dydd Llun – Dydd Gwener** | **Cyfrifoldebau’r mentor** |
| **2 - 3 o’r gloch - Sesiwn Cymraeg ar-lein**  **Athro Cyswllt i** gynllunio a chyflwyno gwersi. Cynlluniau gwersi i'w rhoi i'r mentor o leiaf **48 awr ymlaen llaw**.  **Dylai’r Athro Cyswllt** addysgu am **10 awr**. Os nad yw hynny’n bosibl, dylid gweithredu'r **Cynllun Cefnogaeth Estynedig.**  **Athro Cyswllt** **i** gynllunio'n annibynnol gyda chefnogaeth y mentor.  **Athro Cyswllt** i gymryd **cyfrifoldeb** dros strwythurau allweddol o fewn y drefn ddyddiol. (Cofrestru, darllen tawel, ymarfer corff ac ati).  **Athro Cyswllt** yn cymryd rhan yn y **cyfrifoldebau ‘y tu allan i'r ystafell ddosbarth’** (symud o amgylch yr adeilad/goruchwylio amser egwyl, gweithgareddau allgyrsiol).  **Athro Cyswllt** i gynllunio a darparu cyfleoedd dysgu Cymraeg dyddiol/rheolaidd i ddosbarth cyfan.  **Casglu tystiolaeth ar gyfer tasgau’r Portffolio Cymraeg (sy’n gysylltiedig ag Aseiniad 3211)**  **Athro Cyswllt** yn parhau i adfyfyrio ac uwchlwytho tystiolaeth i’r Pasbort Dysgu Proffesiynol.  **Athro Cyswllt i weithredu Ymholiad Proffesiynol/Ymchwil Gweithredol.**  **Arsylwi** ymarferwyr yn yr ystafell ddosbarth wreiddiol ac mewn ystafelloedd dosbarth eraill - canolbwyntio ar reoli dosbarth.  **Athro Cyswllt i** ysgrifennu ac adolygu’r arsylwadau dyddiol a’r gwerthusiadau yn eu Dyddlyfr Proffesiynol ac **ysgrifennu un profiad/ased** a chasglu tystiolaeth berthnasol i'w Pasbort Dysgu Proffesiynol (ar ôl trafod gyda'r mentor), erbyn nos Wener;  **Wythnos 4 FfAA 1**  **Athro Cyswllt i anfon e-bost at y Tiwtor Cyswllt prynhawn Gwener i adrodd am eu lles.** | **Bydd y Mentor yn:**   * **rhannu a thrafod** cynlluniau ar gyfer addysgu dosbarth cyfan. * **gwirio** ac yn anodi’r cynlluniau addysgu cyn eu cyflwyno. * **briffio'r** Athro Cyswllt ynglŷn â’r gwersi sydd i'w haddysgu dros yr wythnosau nesaf, gan amlygu’r gwersi y bydd yr Athro Cyswllt yn llwyr gyfrifol amdanynt. * **trafod** Gwerthusiadau Gwersi, gellir rhoi adborth ar lafar i’r Athro Cyswllt gwblhau’r gwerthusiad yn y Dyddlyfr Proffesiynol. * cwblhau gwerthusiad bob tro mae'r Athro Cyswllt yn addysgu**. Mentor i wirio** bod yr Athro Cyswllt wedyn yn cwblhau gweddill y gwerthusiad. * gwirio bod yr Athro Cyswllt yn cwblhau’r 'Nodiadau arsylwi' yn eu Dyddlyfr Proffesiynol. * adolygu’r Ymchwiliad Proffesiynol/Ymchwil Gweithredol o’i weithredu.   Cwblhau arsylwad ffurfiol, llenwi **Ffurflen Asesu Addysgeg, FfAA 1.** Adolygu’r cynnydd a gosod targedau gyda'r Athro Cyswllt.  **Cefnogaeth ychwanegol: dylai'r mentor benderfynu cyn gynted â phosibl a oes angen cefnogaeth estynedig ar yr Athro Cyswllt (os nad ydynt gwneud cynnydd yn unol â chamau datblygu’r Athro Cyswllt) a chysylltu â'r Tiwtor Cyswllt.** |

# Cam 6-7 Wythnos 5-8 (27/01/25 – 21/02/25) Addysgu dosbarth cyfan, arsylwi ac adfyfyrio

**Yr AC yn cynllunio ac yn addysgu gwersi llawn fel y cytunir gyda'r mentor ac yn cymryd cyfrifoldeb dros tua 10-14 awr o wersi/o’r ddarpariaeth.  
Bydd yr holl weithgareddau'n cael eu darparu o fewn cyfyngiadau'r ysgol, y dosbarth ac amserlen y mentor. Mae'r amserlen isod yn enghraifft.**   
**Cofiwch - Dylai Athrawon Cyswllt gael 0.5 o amser Cynllunio, Paratoi ac Asesu (CPA) a 0.5 o amser Ymchwil Gweithredol/Cynllunio Cwricwlwm.**

|  |  |  |  |
| --- | --- | --- | --- |
| **Erbyn diwedd Wythnos 5,** dylai’r Athrawon Cyswllt fod wedi gwneud y canlynol:  • addysgu o leiaf 10 awr  • trafod Ymholiad Proffesiynol/Ymchwil Gweithredol gyda'u mentor  • wedi nodi ffocws ar gyfer y Project Cynllunio Cwricwlwm gyda’u mentor, a chynllunio sut y bydd y project yn cael ei weithredu  • cynllunio'n annibynnol gyda chefnogaeth mentor lle bo'n briodol. | **Erbyn diwedd Wythnos 6,** dylai’r Athrawon Cyswllt fod wedi gwneud y canlynol:  • addysgu o leiaf 12 awr  • cwblhau FfAA 2 ac uwchlwytho'r ffurflen, y cynllun gwers a’r adnoddau a ddefnyddiwyd i'r templed cywir ar eu Pasbort Dysgu Proffesiynol.  • cadarnhau’r manylion terfynol ar gyfer Ymholiad Proffesiynol/Ymchwil Gweithredol | **Erbyn diwedd Wythnos 7**, dylai’r Athrawon Cyswllt fod wedi gwneud y canlynol:  • addysgu o leiaf 12 awr  • casglu tystiolaeth ar gyfer tasgau’r Portffolio Cymraeg  • gweithredu’r Project Cynllunio Cwricwlwm. | **Erbyn diwedd Wythnos 8,** dylai’r Athrawon Cyswllt fod wedi gwneud y canlynol:  • addysgu o leiaf 14 awr  • cwblhau FfAA 3 ac uwchlwytho'r ffurflen, y cynllun gwers a’r adnoddau a ddefnyddiwyd i'r templed cywir ar eu Pasbort Dysgu Proffesiynol. |

|  |  |
| --- | --- |
| **Dydd Llun – Dydd Gwener** | **Mentora** |
| **DIWRNOD YR YSGOL ARWEINIOL yn Ysgol y Garnedd ddydd Mawrth 11/02/24 (Wythnos 7)**  **Dydd Mercher Wythnos 5 – 8 = 2 - 3 o’r gloch Sesiwn Cymraeg ar-lein**  **Athro Cyswllt** i gynllunio a chyflwyno gwersi sy'n cynnwys Cyfrifoldebau Trawsgwricwlaidd, gan adeiladu ar Gam 5.  **Os nad yw'r Athro Cyswllt yn gallu addysgu o leiaf 10 awr, dylid rhoi Cynllun Cefnogaeth Ychwanegol ar waith cyn Wythnos 7, gan fod angen 3 wythnos i'w weithredu.**  **Dylai’r Athro Cyswllt** gynllunio'n annibynnol gyda chefnogaeth y mentor lle bo'n briodol.  **Dylai’r Athro Cyswllt** barhau i gefnogi ac arsylwi, ac adfyfyrio am sut mae athrawon yn darparu ar gyfer y Pedwar Diben ac yn eu hwyluso. Defnyddio’r **Pedwarawd Gwybodaeth** os yw'n briodol.  **Athro Cyswllt i** ysgrifennu ac adolygu arsylwadau dyddiol a gwerthusiadau yn eu Dyddlyfr Proffesiynol ac ysgrifennuo leiaf dau **brofiad/ased** a chasglu tystiolaeth berthnasol i'w Pasbort Dysgu Proffesiynol (ar ôl trafod gyda'r mentor), erbyn nos Wener;  **Wythnos 5 - yr Athro Cyswllt a’r Mentor** i nodi ffocws ar gyfer y Project Cynllunio Cwricwlwm, a chynllunio sut y bydd y project yn cael ei weithredu.  **Casglu tystiolaeth ar gyfer tasgau’r Portffolio Cymraeg**  **Wythnos 6 FfAA 2** - ymweliad posibl gan y Tiwtor Cyswllt.  **Wythnos 7** - **Athro Cyswllt i** roi’r Project Cynllunio Cwricwlwm ar waith  **Wythnos 8 FfAA 3** – ymweliad posibl gan y Tiwtor Cyswllt os nad ymwelodd yn Wythnos 6.  **Athro Cyswllt i anfon e-bost at y Tiwtor Cyswllt prynhawn Gwener i adrodd am eu lles.** | **DIWRNOD YR YSGOL ARWEINIOL yn Ysgol y Garnedd ddydd Mawrth 11/02/24 (Wythnos 7)**  **Bydd y Mentor yn:**   * **trafod ac yn cynnig cefnogaeth** ar gyfer yrYmholiad Ymarferwr /Ymchwil Gweithredol. * trafod rôl y mentor yn yr ymholiad (e.e., arsylwi â ffocws pendant). * **gwirio** ac yn anodi’r cynlluniau addysgu cyn eu cyflwyno (bob wythnos). * **trafod** Gwerthusiadau Gwersi, gellir rhoi adborth ar lafar i’r Athro Cyswllt gwblhau’r gwerthusiad yn y Dyddlyfr Proffesiynol (bob wythnos). * cwblhau gwerthusiad bob tro mae'r Athro Cyswllt yn addysgu. Mentor i wirio bod yr Athro Cyswllt wedyn yn cwblhau gweddill y gwerthusiad (bob wythnos). * gwirio bod yr Athro Cyswllt yn cwblhau’r 'Nodiadau arsylwi' yn eu Dyddlyfr Proffesiynol (bob wythnos). **Wythnos 5** * trafod a chefnogi’r Ymholiad Ymarferwr/Ymchwil Gweithredol. * cadarnhau’n derfynol beth fydd rôl y mentor yn yr ymholiad (e.e. arsylwi â ffocws pendant). * **dechrau trafod** y project Cynllunio Cwricwlwm gyda’r Athro Cyswllt.   **Wythnos 6**   * Arsylwi ochr yn ochr â’r Tiwtor Cyswllt, adolygu a llenwi **Ffurflen Asesu Addysgeg** **FfAA 2** a gosod nodau.   **Wythnos 7 ac 8**   * **Athro Cyswllt i** roi’r Project Cynllunio Cwricwlwm ar waith. * **Wythnos 8** Arsylwi, adolygu a llenwi **Ffurflen Asesu Addysgeg (FfAA 3) a gosod nodau.** * Canolbwyntio ar **Cymraeg Bob Dydd** - monitro’r Portffolio Cymraeg a gosod targedau i'w cwblhau. * Dynodi addysgu ychwanegol ar gyfer Cam 8 |

# Cam 8 Wythnos 9-10 (03/03/25 – 14/03/24) Addysgu ac adfyfyrio annibynnol

**Yr AC yn cynllunio ac yn addysgu gwersi llawn fel y cytunir gyda'r mentor ac yn cymryd cyfrifoldeb dros tua 10-14 awr o wersi/o’r ddarpariaeth.  
Bydd yr holl weithgareddau'n cael eu darparu o fewn cyfyngiadau'r ysgol, y dosbarth ac amserlen y mentor. Mae'r amserlen isod yn enghraifft.**   
**Cofiwch - Dylai Athrawon Cyswllt gael 0.5 o amser Cynllunio, Paratoi ac Asesu (CPA) a 0.5 o amser Ymchwil Gweithredol/Cynllunio Cwricwlwm.**

|  |  |
| --- | --- |
| **Erbyn diwedd Wythnos 9**, dylai’r Athrawon Cyswllt fod wedi gwneud y canlynol:  • cynllunio'n annibynnol ac wedi addysgu o leiaf 14 awr  • cynllunio a chyflwyno gwersi mewn Meysydd Dysgu a Phrofiad nad ydynt wedi addysgu ynddynt eto.  • addysgu am ddiwrnodau cyfan (lleiafswm o 50% o'r amserlen).  • parhau i gymryd cyfrifoldeb am strwythurau allweddol. | **Erbyn diwedd Wythnos 10**, dylai’r Athrawon Cyswllt fod wedi gwneud y canlynol:  • cynllunio'n annibynnol ac wedi addysgu o leiaf 14 awr  • addysgu am ddiwrnodau cyfan (lleiafswm o 50% o'r amserlen).  • derbyn copi o'u Adroddiad Profiad Ysgol, trafod ei gynnwys gyda'u mentor a'i uwchlwytho i'w Pasbort Dysgu Proffesiynol.  • trafod y targedau a osodwyd yn yr Adroddiad Profiad Ysgol ar gyfer cwblhau'r Proffil Dechrau Gyrfa. |

|  |  |
| --- | --- |
| **Dydd Llun – Dydd Gwener** | **Cyfrifoldebau’r mentor** |
| **DIWRNOD ADALW I’R BRIFYSGOL DDYDD MAWRTH 04/03/24**  **Wythnos 9 & 10: Dydd Mercher 2 - 3 o’r gloch  Sesiwn Cymraeg ar-lein**  **Athro Cyswllt i gynllunio a darparu** profiadau dysgu mewn unrhyw Faes Dysgu a Phrofiad **nad yw wedi addysgu ynddo eto.** Dylid ymgorffori’r Cyfrifoldebau Trawsgwricwlaidd.  **Dylai’r Athro Cyswllt** addysgu o leiaf **14 awr** o sesiynau dosbarth cyfan cyn gynted â phosibl.  **Athro Cyswllt i** gynllunio’n annibynnol, a rhannu’r cynlluniau **o leiaf 48 awr** ymlaen llaw gyda'r mentor.  **Athro Cyswllt yn parhau** i gymryd **cyfrifoldeb** dros strwythurau allweddol o fewn i’r drefn ddyddiol, gan gynnwys pan fydd yn y dosbarth a phan fydd y tu allan iddo. (Cofrestru, darllen tawel, ymarfer corff, symud i ardaloedd eraill ac ati).  **Athro Cyswllt i** ysgrifennu ac adolygu arsylwadau dyddiol a gwerthusiadau yn eu Dyddlyfr Proffesiynol ac ysgrifennu o leiaf dau **brofiad/ased** a chasglu tystiolaeth berthnasol i'w Pasbort Dysgu Proffesiynol (ar ôl trafod gyda'r mentor), erbyn nos Wener;  **Athro Cyswllt i anfon e-bost at y Tiwtor Cyswllt prynhawn Gwener i adrodd am eu lles.** | **DIWRNOD ADALW I’R BRIFYSGOL DDYDD MAWRTH 04/03/24**  **Wythnos 8: Bydd y Mentor yn:**   * **gwirio** ac yn anodi’r cynlluniau addysgu cyn eu cyflwyno (bob wythnos). * **trafod** Gwerthusiadau Gwersi, gellir rhoi adborth ar lafar i’r Athro Cyswllt gwblhau’r gwerthusiad yn y Dyddlyfr Proffesiynol (bob wythnos). * cwblhau gwerthusiad bob tro mae'r Athro Cyswllt yn addysgu. **Mentor i wirio** bod yr Athro Cyswllt wedyn yn cwblhau gweddill y gwerthusiad (bob wythnos). * gwirio bod yr Athro Cyswllt yn cwblhau’r 'Nodiadau arsylwi' yn eu Dyddlyfr Proffesiynol (bob wythnos).   **Wythnos 9 Tiwtor Cyswllt**  **Adolygu’r Pasbort Dysgu Proffesiynol**: gwirio bod **FfAA 1, 2 a 3** yn cael eu huwchlwytho a sicrhau bod yr Athro Cyswllt yn uwchlwytho tystiolaeth briodol a pherthnasol i'r Pasbort Dysgu Proffesiynol.  **Wythnos 9 : Bydd y Mentor yn:**   * cyfathrebu â'r Tiwtor Cyswllt i drafod cynnydd a chyrhaeddiad er mwyn paratoi at gwblhau'r Adroddiad Profiad Ysgol.   **Wythnos 10 : Bydd y Mentor yn:**   * **Cwblhau’r Adroddiad Profiad Ysgol** gan gydweithiogyda’r Tiwtor Cyswllt a’r Athro Cyswllt. Rhannu gyda'r Tiwtor Cyswllt erbyn dydd Mercher 12 Mawrth. Unwaith y bydd y Tiwtor Cyswllt wedi’i lofnodi, bydd y mentor yn rhannu a thrafod yr Adroddiad Profiad Ysgol gyda'r Athro Cyswllt ar ddydd Iau/ddydd Gwener. * Trafod targedau wrth baratoi ar gyfer y **Proffil Dechrau Gyrfa.** |

# Enghreifftiau o dystiolaeth i fodloni Safonau Proffesiynol Addysgu ac Arweinyddiaeth (SPAA)

|  |  |  |  |
| --- | --- | --- | --- |
|  |  | **Addysgeg** |  |
| **Elfen** | **Disgrifydd SAC** | **Enghreifftiau o ymarfer sy'n gysylltiedig â safonau** | **Tystiolaeth** |
| **Rheoli’r amgylchedd dysgu** | Mae'r athro'n deall pwysigrwydd sefydlu'r amgylchedd dysgu yn effeithiol a'i reoli'n barhaus ac yn gwneud hynny, er mwyn hyrwyddo arferion dysgu ac ymddygiadau cadarnhaol sy'n cyflawni'r pedwar diben ac a ddeellir gan ddysgwyr yn y cyd-destun hwnnw. | * Perthynas ragorol gyda'r holl ddysgwyr, ar lefel unigolion a dosbarth. * Meddu ar wybodaeth ardderchog am strategaethau rheoli ymddygiad. * Gwneud defnydd ardderchog o'r amser yn ystod y wers a'r lle sydd ar gael yn y dosbarth. * Disgyblion yn dangos trwy eu gwaith eu bod yn deall yr hyn a ddisgwylir ganddynt ac yn gallu egluro beth maent yn ei wneud a pham. | * Arsylwi gwersi * Cynllunio * Cynlluniau/grwpiau eistedd * Adnoddau * Taith ddysgu * Cynadledda disgyblion |
| **Asesu** | Deellir a mynegir yr ystod o ddibenion ac arferion asesu | * Gallu rhoi amrywiaeth eang o arferion asesu ar waith yn y dosbarth. * Holi'n effeithiol a rheoli trafodaeth dosbarth cyfan. * Deall sut i asesu gwybodaeth flaenorol, asesu cynnydd a nodi'r camau nesaf i'r holl ddysgwyr. * Creu cyfleoedd i ddysgwyr asesu eu hunain ac asesu cyfoedion * Mae safoni asesu yn digwydd ar lefel adran ac ysgol. | * Grwpiau * Strategaethau Asesu ar gyfer Dysgu * Arsylwi gwersi * Adfyfyrio personol * Tystiolaeth mewn llyfrau * Cynllunio * Mynychu cyfarfodydd safoni |
| **Gwahaniaethu** | Mae'r athro'n dangos gwybodaeth, dealltwriaeth a phrofiad o ddisgwyliadau uchel ac ymarfer effeithiol wrth ddiwallu anghenion pob dysgwr, beth bynnag fo'u gwahanol anghenion. | * Cynllunio a gweithredu gweithgareddau difyr sy'n ennyn diddordeb ac yn herio'r holl ddysgwyr. * Cysylltu cynllunio â deilliannau blaenorol a data perfformiad yr ysgol. * Addasu deunyddiau dysgu i sicrhau bod yr holl ddysgwyr yn gallu cael mynediad at y cwricwlwm. * Her i ddisgyblion mwy abl a thalentog | * Cynllunio * Dogfennau olrhain asesu * Enghreifftiau o waith gwahaniaethol * Grwpiau * Cynllunio |
| **Cofnodi ac adrodd** | Mae'r athro'n cynhyrchu cofnodion ac adroddiadau priodol, amserol a chywir ac yn rhoi sylwadau i hwyluso dealltwriaeth ddyfnach o ddysgu a gwella'r profiad dysgu | * Cofnodi data cyrhaeddiad yn gywir ac yn gyson yn unol â pholisi'r ysgol. * Darparu sylwadau ysgrifenedig rhagorol. * Gwneud defnydd o ddata crynodol i gynllunio'n effeithiol. * Cyfrannu’n sylweddol at adroddiadau i rieni/gofalwyr. | * Tracwyr Asesu * Enghreifftiau o farcio * Tracwyr profion * Cynllunio * Galwadau ffôn (ysgrifennu) * Cyfarfodydd gyda rhieni (ysgrifennu) |
| **Cynnwys partneriaid** | Deallir pwysigrwydd cyfranogiad cadarnhaol rhieni/gofalwyr a phartneriaid eraill, a manteisir ar gyfleoedd i arsylwi a gwerthuso prosesau. | * Deall sut y gall rhieni a phartneriaid allanol gyfrannu at ddysgu effeithiol. * Gweithio gydag asiantaethau allanol sy'n cyfrannu at y pedwar diben. * Arsylwi, gwerthuso'n feirniadol a deall y cyfathrebu â rhieni/gofalwyr. | * Ysgrifennu adfyfyriol a sut mae hyn yn gysylltiedig â'r hyn a ddarperir yn y dosbarth * Grwpiau ymyriad * Galwadau ffôn (ysgrifennu) * Cyfarfodydd gyda rhieni (ysgrifennu) |

|  |  |  |  |
| --- | --- | --- | --- |
| **Y pedwar diben i ddysgwyr** | Mae'r athro'n dangos gwybodaeth a dealltwriaeth o anghenion pob dysgwr wrth gynllunio, paratoi ac addysgu, gan sicrhau mai'r pedwar diben sy'n ysgogi profiadau dysgwyr. | * Disgyblion yn gwneud cynnydd rhagorol o fewn y pedwar diben dros gyfres o wersi. * Deall goblygiadau'r pedwar diben i gynnwys pwnc, oedran a chyrhaeddiad blaenorol y dysgwyr. * Deall perthnasedd holl gynnwys y cwricwlwm i'r pedwar diben |  |
| **Gwneud y defnydd gorau o ddisgyblaethau pwnc mewn Meysydd Dysgu a Phrofiad** | Mae'r athro'n dangos gwybodaeth a dealltwriaeth o addysgeg a disgyblaethau perthnasol o fewn ac ar draws cynnwys pwnc, meysydd dysgu a themâu trawsgwricwlaidd, ac yn cynllunio'n briodol. | * Cynllunio gwersi rhagorol a chyfres o wersi sy'n cyflawni'r pedwar diben. * Deall, cynllunio a gweithredu amrywiaeth o wahanol fathau o addysgeg sy’n addas i’r cynnwys. * Deall sut mae testun wedi ei leoli o fewn MDaPh a/neu bwnc penodol. * Cynllunio gweithgareddau rhagorol sy'n datblygu cymhwysedd digidol, llythrennedd a rhifedd dysgwyr | * Cynllunio * Samplu gwaith * Ymchwilio i'r pedwar diben a'u cysylltu â chynllunio a darpariaeth * Cynllunio (cyfrwng ac amrywiaeth) yn gysylltiedig ag ymchwil * Arsylwi gwersi * Craffu ar lyfrau |
| **Profiadau dysgu cyfunol** | Mae'r athro'n deall dewis, defnyddio a chyfiawnhau ystod o ddulliau addysgu llawn dychymyg er budd pob dysgwr. | * Mabwysiadu amrywiaeth eang o fathau o addysgeg ac amgylcheddau dysgu effeithiol, gan gynnwys, gwaith grŵp, chwarae rôl, gweithgareddau ar y we, ymweliadau oddi ar y safle, etc. * Dyfeisio a chyflwyno amrywiaeth o adnoddau dysgu arloesol er enghraifft, taflenni gwaith, gemau, apiau. | * Taith ddysgu * Teithiau - eu trefnu, tynnu lluniau ac ati… * Gwaith * Arsylwi gwersi * Craffu ar lyfrau |
| **Cyd-destunau bywyd go iawn** | Mae'r athro'n dangos dealltwriaeth o ddefnyddio cyd-destunau dilys o fywyd go iawn ar gyfer dysgu a ddarperir fel rhan naturiol o'r profiad dysgu. Mae hyn yn ymestyn profiad diwylliannol, ieithyddol, crefyddol ac economaidd gymdeithasol y dysgwr ac yn dangos rhoi cysyniadau a chrynodebau ar waith. | * Cyflwyno cynnwys cwricwlwm mewn cyd-destunau llawn dychymyg, perthnasol a dilys sy'n pwysleisio cysylltiadau â'r byd go iawn. * Datblygu gwybodaeth dysgwyr o Gymru a diwylliant Cymru trwy weithgareddau ystyrlon a chyfoethog o ran eu cyd-destun. * Deall sut y gall cyd-destun wella a datblygu sgiliau gwybyddol ym mhob dysgwr. * Deall swyddogaeth cyd-destun wrth ddatblygu cymhwysedd digidol, llythrennedd a rhifedd dysgwyr. | * Gwaith * Cynllunio * Arsylwi gwersi * Ymchwil * Adfyfyrio * Cyfarfodydd gyda chydlynwyr pwnc |
| **Cynnydd mewn dysgu** | Mae'r athro'n dangos dealltwriaeth o sut mae dysgu'n datblygu fesul cam, gan adeiladu ar brofiad a dysgu blaenorol, ac mae'n cynllunio ar gyfer cynnydd mewn dysgu yn seiliedig ar hyn. | * Ymgyfarwyddo â gofynion y cwricwlwm mewn camau dysgu blaenorol a dilynol. * Cynllunio ar gyfer dilyniant dysgu o fewn MDaPh/pynciau. * Gallu cynllunio gwersi a/neu weithgareddau sy'n cefnogi'n sylweddol gynnydd rhai dysgwyr sydd ag Anghenion Dysgu Ychwanegol | * Cynllunio a gosod gwaith gwahaniaethol * Tystiolaeth o ystyried lefelau 3/4 neu 4/5 * Cynllunio * Arsylwi gwersi * Cyfarfodydd/cysylltu ag athro/athrawes ADY/Cydlynydd ADY |
| **Themâu trawsgwricwlaidd** | Mae'r athro'n gwybod, yn deall ac yn ymwneud ag egwyddorion cynllunio ac arloesi gyda'r cwricwlwm, gyda datblygu themâu trawsgwricwlaidd sy'n berthnasol i feysydd dysgu, ac yn cyfiawnhau penderfyniadau. | * Cynllunio ac addysgu profiadau dysgu trawsgwricwlaidd rhagorol, gan wneud cysylltiadau perthnasol ac ystyrlon â Meysydd Dysgu a Phrofiad / pynciau eraill. * Cynllunio gweithgareddau gydag athrawon eraill o bynciau eraill. * Dangos dealltwriaeth ragorol o gynllunio cwricwlwm o fewn y cyd-destun Cymreig. | * Cynllunio testun * Adroddiad gan gydweithwyr eraill ar gydweithio * Ymchwilio a chysylltu ag ymarfer presennol neu yn y dyfodol |

|  |  |  |  |
| --- | --- | --- | --- |
| **Heriau a disgwyliadau** | Mae'r athro'n darparu lefelau priodol o her a disgwyliadau ar gyfer yr ystod o alluoedd a nodweddion disgyblion, gan ysgogi dysgwyr i gyflawni. | * Meddu ar ddisgwyliadau uchel ynghylch yr hyn y bydd yr holl ddysgwyr yn ei ddysgu a'u hymddygiad. * Cynllunio a gweithredu gweithgareddau difyr a heriol. * Defnyddio amrywiaeth eang o ddulliau cyfathrebu i ysgogi diddordeb, cymhelliant ac ymgysylltiad dysgwyr. * Meddu ar ddisgwyliadau uchel o bob dysgwr. | * Arsylwi gwersi * Amgylchedd dosbarth (ffotograffau ac adroddiad) |
| **Gwrando ar ddysgwyr** | Mae'r athro'n dangos parodrwydd i geisio barn dysgwyr, gwrando arni a'i hystyried er mwyn eu cynnwys a'u hannog fel cyfranogwyr gweithredol yn eu dysgu eu hunain | * Hwyluso trafodaeth ar faterion penagored, cymhleth, dadleuol neu emosiynol. * Ceisio barn disgyblion wrth gynllunio neu werthuso addysgu a dysgu. | * Arsylwi gwersi * Adfyfyrio * Cyfraniad disgyblion at gynllunio a gwaith i gyd-fynd â hyn |
| **Dysgwyr yn arwain dysgu** | Wrth gynllunio a chyflwyno, mae'r athro'n dangos ymwybyddiaeth o bwysigrwydd annog dysgwyr i adfyfyrio ar eu dysgu eu hunain | * Creu cyfleoedd i ddysgwyr asesu eu hunain a chyfoedion yn gyson ac yn effeithiol * Cynnwys dysgwyr wrth gynllunio amcanion dysgu. | * Asesu ar gyfer Dysgu * Craffu ar lyfrau * Arsylwi gwersi * Disgyblion yn creu eu Rydym yn Dysgu Sut Mae.. (WALTs) eu hunain |
| **Dyfalbarhad a gwytnwch wrth ddysgu** | Mae'r athro'n hyrwyddo a sicrhau hunan-gymhelliant a hunangyfeiriad dysgwyr wrth iddynt ddysgu. | * Cynllunio gweithgareddau sy'n annog dysgu'n annibynnol ac sy'n datblygu menter dysgwyr * Ysgogi dysgwyr i ddyfalbarhau, i ystyried problemau fel heriau, a gofyn am help pan fo angen. * Creu amgylchedd dysgu sy'n gwerthfawrogi ac yn dathlu gwaith caled a chyrhaeddiad. | * Cynllunio * Arsylwi gwersi * Craffu ar lyfrau * Ymchwil a chyswllt * Taith ddysgu * Ffotograffau |
| **Adfyfyrio ar yr hyn a ddysgwyd** | Wrth gynllunio, mae'r athro'n dangos ymwybyddiaeth o bwysigrwydd annog dysgwyr i adfyfyrio a gwerthuso yn ymwneud ag ymddygiad ac agweddau at ddysgu. | * Sicrhau bod yr holl ddysgu'n adfyfyriol a bod dysgwyr yn dod yn ymwybodol o sut a beth maent wedi ei ddysgu. * Rhoi adnoddau i ddysgwyr sy'n eu galluogi i gynllunio eu dysgu ac adfyfyrio arno, e.e. rhestrau gwirio, cyfarwyddiadau a threfnwyr. * Cyflwyno sesiynau cloi gwers yn gyson sy'n annog hunan-fonitro dysgu. | * Enghreifftiau o amser adfyfyrio * Ysgrifennu manteision adfyfyrio i ddysgwyr ac i athrawon ar gyfer cynllunio at y dyfodol * Meini prawf llwyddiant/enghreifftiau Am Beth Rydw i’n Chwilio (WILF) a sut mae disgyblion wedi adfyfyrio ar hyn a gwella eu gwaith * Arsylwi gwersi * Goleuadau traffig (Asesu ar gyfer Dysgu) |
| **Deilliannau dysgu a llesiant** | Mae'r athro'n codi ymwybyddiaeth o sut mae profiadau dysgu o ansawdd uchel a chanlyniadau perfformiad yn arwain at well dysgu ac ymdeimlad uwch o les. | * Sicrhau bod cynnydd dysgwyr yn gysylltiedig â'u lles. * Creu amgylchedd dysgu sy'n annog rhoi cefnogaeth a chydweithredu rhwng dysgwyr. * Sicrhau bod cynllun tasgau yn arwain at lwyddiant a chynnydd i'r holl ddysgwyr. | * Tystiolaeth o LWYDDIANT * Arsylwi gwersi * Gwobrwyo unigolion a grwpiau |

|  |  |  |  |
| --- | --- | --- | --- |
|  |  | **Cydweithredu** |  |
| **Ceisio cyngor a chefnogaeth** | Disgrifiad SAC Ymarfer sy'n bodloni SAC. Mae AC boddhaol yn: Ymarfer sy'n rhagori. Mae AC rhagorol yn: Ceisio cyngor a chymorth Mae'r athro'n ceisio cefnogaeth o nifer o ffynonellau ffurfiol ac anffurfiol ac yn gweithio'n agos â'r gefnogaeth honno. Mae hyn yn cynnwys arsylwi ac addysgu mewn tîm, gan ddangos lefelau cynyddol o annibyniaeth. | * Rhannu adborth o arsylwadau gwersi, adolygiadau llyfrau. * Rhannu syniadau, ymarfer llwyddiannus yn ystod amser adrannol. | * Arsylwi gwersi * Craffu ar lyfrau * Cofnodion cyfarfodydd staff gan gynnwys unrhyw gyfraniadau a wnaethoch * Adfyfyrio ar gyfarfodydd cynllunio/cyfarfodydd ADY |
| **Gweithio gyda chydweithwyr yn yr ysgol** | Mae gwaith trefnus ac adeiladol gydag ystod o gydweithwyr i wella profiad y dysgwyr yn nodwedd gyson o ymarfer yr athro. Mae adfyfyrio ar ddatblygu arbenigedd wedi'i strwythuro fel proses bersonol neu gydweithredol, fel sy'n briodol. | * Rhannu adborth o arsylwadau gwersi, adolygiadau llyfrau. * Cefnogi cydweithwyr llai profiadol naill ai'n ffurfiol neu'n anffurfiol. | * Arsylwi gwersi * Craffu ar lyfrau * Cofnodion cyfarfodydd staff gan gynnwys unrhyw gyfraniadau a wnaethoch * Adfyfyrio ar gyfarfodydd cynllunio/cyfarfodydd ADY |
| **Cefnogi a datblygu cydweithwyr** | Mae'r athro'n datblygu perthynas o ansawdd uchel gyda chydweithwyr er mwyn cael effaith gadarnhaol ar brofiadau'r dysgwyr o fewn yr ysgol | * Cefnogi cydweithwyr llai profiadol naill ai'n ffurfiol neu'n anffurfiol. * Cefnogi a chymhwyso mentrau ysgol gyfan. | * Cefnogi athrawon cyflenwi neu aelodau newydd o staff * Grwpiau Cynllun Datblygu Ysgol - cofnodion, cynllun gweithredu ac ati… * Adfyfyrio |
| **Galluogi gwelliant** | Ceir enghreifftiau o welliant yn neilliannau dysgwyr wedi i'r athro ofyn am gyngor a gweithredu arno. | * Hunan-adfyfyrio a thrafodaethau proffesiynol yn dilyn arsylwadau gwersi ac adolygu llyfrau. * Cynllunio gweithredu i gefnogi meysydd i'w gwella. | * Adfyfyrio * Cynlluniau gweithredu |

|  |  |  |  |
| --- | --- | --- | --- |
|  |  | **Dysgu proffesiynol** |  |
| **Darllen yn ehangach**  **a chanfyddiadau ymchwil** | Mae'r athro'n dangos rhagor o hyder a dealltwriaeth o ran theori ac ymchwil am asesu, addysgeg, datblygiad plant a phobl ifanc a dysgu sy'n berthnasol i gynllunio ac ymarfer o ddydd i ddydd. | * Cymryd rhan mewn ymchwil gweithredu adrannol. * Cymryd rhan mewn ymchwil gweithredol ehangach. | * Ymchwil a sut mae hyn yn dylanwadu ar gynllunio a chyflwyno |
| **Rhwydweithiau a chymunedau proffesiynol** | Mae gan yr athro ddealltwriaeth wybodus o gyfraniad ymchwil, gan gynnwys ymchwil weithredol ar raddfa fechan, i ddatblygiad ymarfer. | * Ymwneud â datblygiad proffesiynol gyda sefydliadau megis GwE, CBAC, projectau cymunedol, etc. | * GwE * Dysg * Pontio/safoni |
| **Dysgu proffesiynol parhaus** | Mae'r Pasbort Dysgu Proffesiynol yn dylanwadu ar adfyfyrio beirniadol parhaus yr athro a'r hyn mae'n ei ddysgu ac mae'n ddatblygiadol gan ei fod yn annog twf proffesiynol pellach. | * Cyrchu a defnyddio'r PDP i adfyfyrio ar ymarfer proffesiynol. * Bod yn gyfarwydd â phedwar diben dysgu ac ymgorffori yn eich datblygiad eich hun. | * Adfyfyrio * Tystiolaeth o gyrsiau, hyfforddiant, HMS a sut mae hyn yn cael ei ymgorffori mewn ymarfer |
| **Sgiliau Cymraeg** | Mae yna ymrwymiad i ddatblygu sgiliau personol fesul cam o ran defnyddio'r Gymraeg. | * Dilyn polisi'r ysgol ar weithredu strategaethau i hybu'r iaith Gymraeg a'i diwylliant. * Gwella eich sgiliau eich hun yn yr iaith Gymraeg. | * Cyrsiau Cymraeg * Polisi'r ysgol * Cynlluniau a chyfraniadau grŵp y Cynllun Datblygu Ysgol * Arsylwi gwersi |

|  |  |  |  |
| --- | --- | --- | --- |
|  |  | **Arloesi** |  |
| **Cynnig arbenigedd** | Mae'r athro'n modelu repertoire cynyddol o dechnegau addysgu, wrth i'r arbenigedd ddod i'r amlwg a ffynnu, er mwyn llywio a gwella datblygiad pobl eraill. | * Rhannu adborth o arsylwadau gwersi, adolygiadau llyfrau. * Rhannu syniadau, ymarfer llwyddiannus yn ystod amser adrannol. * Arweiniad yn cael ei gynnig i gydweithwyr mwy newydd neu lai profiadol. | * Arsylwi gwersi * Craffu ar lyfrau * Adfyfyrio/ysgrifennu am gyfnodau pan rydych wedi rhannu syniadau/canlyniad llwyddiannus |
| **Datblygu technegau newydd** | Mae ymchwil ar ddatblygiad gwybyddol, cymdeithasol, emosiynol a chorfforol yn cael effaith gadarnhaol ar addysgeg. Gall yr athro ddangos sut mae dirnadaeth broffesiynol a dadansoddiad beirniadol yn cael eu dwyn ynghyd wrth lunio arferion datblygu | * Defnyddio hunan-adfyfyrio i nodi meysydd i'w datblygu. * Cymhwyso syniadau newydd sydd wedi deillio o gydweithio neu brojectau ymchwil gweithredol. | * Adfyfyrio * Cynllun gweithredu * Cynllun Datblygu Ysgol |
| **Gwerthuso effaith newidiadau mewn ymarfer** | Mae'r athro'n gofyn am gefnogaeth a chyngor gan gydweithwyr i ddatblygu dulliau arloesol o fewn y dosbarth fel y gellir gwerthuso, dadansoddi a rhannu eu heffaith. | * Mae deialog yn dilyn arsylwadau gwersi ac adolygiadau llyfrau yn arwain at newidiadau mewn ymarfer. * Dod â syniadau arloesol o'r gymuned ehangach i'r ysgol a chydweithwyr eraill. | * Arsylwi gwersi * Craffu ar lyfrau |

|  |  |  |  |
| --- | --- | --- | --- |
|  |  | **Arweinyddiaeth** |  |
| **Cymryd cyfrifoldeb drosoch eich hun** | Mae'r athro'n dangos agwedd ac ymddygiad proffesiynol, ac yn datblygu perthynas gadarnhaol gyda dysgwyr, rhieni/gofalwyr a chydweithwyr, sy'n dangos ymrwymiad personol i egwyddorion sylfaenol tegwch a hybu i'r eithaf botensial pob dysgwr. | * Diweddaru eich datblygiad proffesiynol eich hun yn barhaus. | * Cyrsiau hyfforddi (cadw cofnod) * Cylchlythyrau GwE/Dysg |
| **Ymarfer cyfrifoldeb corfforaethol** | Mae'r athro'n gwybod ac yn deall beth yw'r cyfrifoldebau cytundebol, bugeiliol, cyfreithiol a phroffesiynol a'r cyfrifoldebau iechyd a diogelwch. | * Glynu’n llwyr at holl bolisïau'r ysgol a'u cymhwyso'n llwyddiannus. * Mae cynlluniau gweithredu yn cefnogi cydweithwyr i wneud gwelliannau. | * Cymryd rhan mewn adolygu polisïau a chreu rhai newydd * Copïau o bolisïau a ddiwygiwyd ac ati * Cynllun gweithredu pan fydd cyngor wedi ei geisio |
| **Arwain cydweithwyr, projectau a rhaglenni** | Dangosir dealltwriaeth ac ymrwymiad yr athro i arwain dysgu trwy brofiadau cydweithredol mewn ysgolion a chyd-destunau eraill. | * Rhannu datblygiadau pwnc-benodol neu addysgeg gyda chydweithwyr. * Cefnogaeth ffurfiol neu anffurfiol i gydweithwyr ddatblygu ymarfer gorau. | * Enghreifftiau o rannu gwybodaeth gyda chydweithwyr * Adfyfyrio * Adroddiad gan gydweithiwr |
| **Cefnogi swyddogaethau arweinyddiaeth ffurfiol** | Mae'r athro'n dangos eu bod yn deall natur y cyfrifoldebau o fewn ac ar draws timau ac yn deall y cyfraniad y mae unigolion yn ei wneud at ethos yr ysgol ac at gyflawni gweledigaeth yr ysgol yn llwyddiannus. | * Cefnogaeth gadarnhaol a gweithredu holl bolisïau'r ysgol. | * Arsylwi gwersi |